
2024 m. rugsėjo 4 d. 
Šiauliai



Pritarti, kad būtų pasirašytos investicijų ir valstybinės žemės sklypo nuomos sutartys Šiaulių pramoniniame parke tarp Šiaulių miesto savivaldybės ir UAB „Ecovia Baltica“.

Vadovaujantis Šiaulių miesto savivaldybės tarybos 2017 m. lapkričio 9 d. sprendimu Nr. T‑396 „Dėl investuotojų atrankos, valstybinės žemės nuomos ne aukciono būdu Šiaulių pramoniniame parke ir įmonių, investavusių Šiaulių pramoniniame parke, atleidimo nuo nekilnojamojo turto ir nuomos už valstybinę žemę mokesčių“ (toliau – Sprendimas), Šiaulių miesto savivaldybės mero 2024 m. birželio 17 d. potvarkiu Nr. M-794 „Dėl investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo darbo grupės sudarymo“ sudaryta Šiaulių miesto savivaldybės investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo darbo grupė, 2024 m. birželio 5 d. paskelbė „Investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke“ konkursą. Konkursas vyko iki 2024 m. liepos 31 d. ir jo metu buvo gauta UAB „Ecovia Baltica“ paraiška Nr. G-5874 (registracija DVS „Avilys“) „Dėl investicijų ir valstybinės žemės sklypo (-ų) nuomos ne aukciono būdu Šiaulių pramoniniame parke“. Daugiau paraiškų nebuvo gauta.
UAB „Ecovia Baltica“ paraiškoje nurodo, kad norėtų išsinuomoti valstybinės žemės sklypą, esantį Šiaulių pramoniniame parke, adresu: Dubijos g. 187, Šiauliai (unikalus numeris 4400-4113-9358, kadastro numeris 2901/0016:185, sklypo plotas – 0,5126 ha). Sklypas valstybinės žemės patikėjimo teise priklauso Šiaulių miesto savivaldybei. Įmonė planuoja investuoti ne mažiau kaip 310 000,00 eurų per trejus metus į 0,5126 ha žemės sklypą ir sukurti ne mažiau kaip 3 naujas darbo vietas po 3 metų bei užtikrinti, kad sukurtose darbo vietose darbuotojai dirbtų iki sutarties galiojimo termino pabaigos. UAB „Ecovia Baltica“ planuoja pastatyti 1 aukšto pastatą su gamybos / sandėliavimo ir administracinėmis patalpomis. Bendras numatomas patalpų plotas 900-1000 m2. Jose bus gaminami metalo ir medienos plokščių komponentai, reikalingi karkasinių namų / lengvų konstrukcijų pastatų statyboje, taip pat baldų pramonėje. Komponentai baldų gamybai bus parduodami įmonei, kuri eksportuoja baldus į ES šalis. Karkasiniams / lengvų konstrukcijų pastatams skirti komponentai bus parduodami įmonei, kuri juos naudos vietinėje rinkoje.	
Vadovaujantis Sprendimo patvirtintu „Investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke tvarkos aprašu“ (toliau – Aprašas) (2023 m. kovo 3 d. redakcija), UAB „Ecovia Baltica“ atitinka 10.1. ir 10.2. papunkčiuose nustatytus minimalius investuotojo atrankos vertinimo kriterijus: investuotojas turi investuoti ne mažiau kaip 600 tūkst. Eur į 1 ha ir sukurti ne mažiau kaip 5 darbo vietas tenkančias 1 ha. Daugiau paraiškų į sklypą, esantį Dubijos g. 187, Šiauliai, nebuvo pateikta, todėl paraiška buvo vertinama vadovaujantis Aprašo 11.3. papunkčiu – „tuo atveju, kai vertinama tik viena paraiška, ji vertinama teigiamai, jeigu atitinka 10.1. ir 10.2. papunkčiuose nustatytus minimalius vertinimo kriterijus“.
Atsižvelgiant į tai, kad nuo 2024 m. sausio 1 d. valstybinės žemės patikėtiniu tapo Savivaldybė, žemės nuomos sutarčių pasirašymui nuo šiol privalo naudoti tik 1999 m. kovo 6 d. Lietuvos Respublikos Vyriausybės nutarimo Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ 1 punktu patvirtintų Naudojamų kitos paskirties valstybinės žemės sklypų pardavimo ir nuomos taisyklių 3 priede nurodytą tipinę Valstybinės žemės nuomos sutarties formą, todėl Sprendimu patvirtintos pavyzdinės Žemės nuomos sutarties formos naudoti nebegalima. Svarbiausios buvusios  Sprendimu patvirtintos žemės nuomos sutarties nuostatos (8.15-8.19 papunkčiai, 9 punktas, 12.4 papunktis, 24 ir 25 punktai) perkeltos į Investicijų sutartį. 
Sprendimo projekte numatytos naujos teisinio reglamentavimo nuostatos. Nėra.

Teigiamos pasekmės: priėmus sprendimą, bus pasirašyta investicijų sutartis tarp Šiaulių miesto savivaldybės ir UAB „Ecovia Baltica“. Pasirašius sutartį UAB „Ecovia Baltica“ investuos mažiausiai 0,31 mln. Eur, sukurs mažiausiai 3 naujas darbo vietas. 
Neigiamos pasekmės: nėra.
Priėmus sprendimą, keičiami ar panaikinami galiojantys Savivaldybės teisės aktai. Nėra.
Sprendimui įgyvendinti reikalingi priimti papildomi teisės aktai. Nėra.
Sprendimui įgyvendinti reikalingos lėšos. Papildomos lėšos nereikalingos. 
Sprendimo projekto antikorupcinis vertinimas. Neatliekamas.
Sprendimo projektą parengė: Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė Ilona Ringytė-Gedvilė, tel. +370 41 383433, +370 600 96050. Projekto iniciatoriai: Ekonomikos skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti). Neatlikta ir nenumatyta.

